"Mokambi ya Union africaine S.E Félix Tshisekedi na président ya commission ya Union africaine S.E. Moussa Faki Mhamat bapameli bozwi bokonzi bonso na makasi mpe basengi botikami sika oyo ya président Alpha Condé," elobi liyebisi ya Union africaine.
"Basengi na Conseil ya Kimya mpe Bokengi ya Union africaine kosangana na lombango mpo na kotala maye mazali koleka na Guinée mpe kozwa mikano misengeli," ebakisi mokando VOA Lingala emoni.
Mwa ngonga eleki, ba officiers y aba forces spéciales ya Guinée basakolaki ete bakangi mokonzi ya mboka Alpha condé, batelemisi Buku likonzi mpe ba institutions inso.
Masasi mabetamaki mingi na Conakry, engumba mokonzi ya Guinée kasi moto moko te akufi.
Kalaka mokonzi ya ONU, Antonio Guterres mpe apameli coup d’Etat yango.
Alpha Condé na mibu 83 akotaki na bokonzi wuto décembre 2010.
Basoda bazwi bokonzi babimisi ba vidéos mpe bilili na kati balakisi présent Condé bakangi mpe balobi ntina bazwi bokonzi.
lin_Latn lin_Latn lin_Latn lin_Latn lin_Latn lin_Latn lin_Latn